Mestské zastupiteľstvo v Košiciach uznesením č. 1294/2010 na svojom XXXVIII. rokovaní dňa 4. novembra 2010 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. a) zákona SNR    č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice 
č. 118
o určení názvu ulíc „Macákova“, „Pytliacka“, „Beskydská“, „Poloninská“, „Čergovská“, „Pieninská“, „Sluková“

§ 1
Predmet

     Týmto všeobecne záväzným nariadením sa určujú názvy nových ulíc „Macákova“, „Pytliacka“, „Beskydská“, „Poloninská“, „Čergovská“, „Pieninská“, „Sluková“, ktoré vznikli na území mesta Košice v mestskej časti Košice - Lorinčík. Grafické vyobrazenie nových ulíc tvorí prílohu č. 1 tohto všeobecne záväzného nariadenia.

§ 2
Popis lokalizácie ulice Macákova

     Nová ulica sa nachádza v severovýchodnej časti MČ Košice – Lorinčík. Napája sa v križovatke Gelnická a Jasovská v MČ Košice – Pereš, smeruje severozápadným smerom o dĺžke 47 m kde tvorí križovatku s novou ulicou Pytliackou a tu sa rozdeľuje do dvoch smerov na severovýchod, kde po 145 m končí a do smeru juhozápadného, kde sa po 83 m stáča doprava do smeru juhozápadozápadného, pokračuje 261 m miernym pravotočivým oblúkom smerom juhozápadozápadným, stáča sa doprava oblúkom o polomere 85 m a dĺžke 87 m do smeru severoseverozápadného, pokračuje priamo 112 m severoseverozápadným smerom a stáča sa doprava na sever a po 207 m sa napája v križovatke tvaru „T“ s novou ulicou Pytliackou. 

§ 3
Popis lokalizácie ulice Pytliacka
   
     Nová ulica sa nachádza v severovýchodnej časti MČ Košice – Lorinčík. Napája sa v križovatke Gelnická a Jasovská v MČ Košice – Pereš, smeruje severozápadným smerom o dĺžke 166 m, stáča sa doľava tiahlym oblúkom do severozápadozápadného smeru kde po 231 m pokračuje priamo severozápadozápadným smerom 158 m. 

§ 4
Popis lokalizácie ulice Beskydská

     Nová ulica začína v križovatke s novou ulicou Macákova  v mieste nachádzajúcom sa     92 m juhozápadne od križovatky nových ulíc Macákova a Pytliacka v južnej časti lokality. Smeruje severoseverozápadným smerom o dĺžke 92 m, stáča sa doprava do smeru severného a po 66 m sa napája v križovatke tvaru „T“ s novou ulicou Pytliackou.

§ 5
Popis lokalizácie ulice Poloninská

     Nová ulica sa začína v križovatke s novou ulicou Macákova v mieste nachádzajúcom sa 171 m juhozápadne od križovatky nových ulíc Macákova a Pytliacka v južnej časti lokality. Smeruje severoseverozápadným smerom o dĺžke 115 m, stáča sa doprava do smeru severného a po 116 m sa napája v križovatke tvaru „T“ s novou ulicou Pytliacka.
 
§ 6
Popis lokalizácie ulice Čergovská

     Nová ulica sa začína v križovatke s novou ulicou Macákova v mieste nachádzajúcom sa 249 m juhozápadne od križovatky nových ulíc Macákova a Pytliacka v južnej časti lokality. Smeruje severoseverozápadným smerom o dĺžke 131 m, stáča sa doprava do smeru severného a po 155 m sa napája v križovatke tvaru „T“ s novou ulicou Pytliacka.

§ 7 
Popis lokalizácie ulice Pieninská

Nová ulica sa začína v križovatke s novou ulicou Macákova v mieste nachádzajúcom sa 329 m juhozápadne od križovatky nových ulíc Macákova a Pytliacka v južnej časti lokality. Smeruje severoseverozápadným smerom o dĺžke 141 m, stáča sa doprava do smeru severného a po 182 m sa napája v križovatke tvaru „T“ s novou ulicou Pytliacka.

§ 8
Popis lokalizácie ulice Sluková

Nová ulica sa začína v križovatke s novou ulicou Macákova v mieste nachádzajúcom sa   65 m severovýchodne od križovatky nových ulíc Macákova a Pytliacka v južnej časti lokality. Smeruje severozápadným smerom o dĺžke 76 m. 

§ 9
Účinnosť

     Toto všeobecne záväzné nariadenie nadobúda účinnosť 15. dňom od zverejnenia na úradnej tabuli.

                                                                                           Ing. František   K n a p í k 
                                                                                              primátor mesta Košice

Zverejnené:	12.11.2010
Účinné:		27.11.2010